《寄张子安 其二》
宋代·李正民

来往三吴二十年，星星华发已盈颠。未开松菊陶潜径，且泛江盈范蠡船。

黄石不逢宁论富，丹砂可就试求仙。乘闲欲访张公子，共说升平一慨然。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、盈南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。